CELEX: 31997R2288
Language: ro
Date: 1997-11-18 00:00:00
Title: Regulamentul (CE) nr. 2288/97 al Comisiei din 18 noiembrie 1997 de stabilire a standardelor de comercializare pentru usturoi

03/Volumul 23
            
            
               RO
            
            
               Jurnalul Ofícial al Uniunii Europene
            
            
               60
            
         31997R2288
   
               L 315/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2288/97 AL COMISIEI
   
   din 18 noiembrie 1997
   de stabilire a standardelor de comercializare pentru usturoi
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), în special articolul 2 alineatul (2),
   întrucât usturoiul este menționat în Anexa I la Regulamentul (CE) nr. 2200/96 ca fiind unul dintre produsele pentru care trebuie să fie adoptate standarde; întrucât Regulamentul nr. 10/65/CEE al Consiliului din 26 ianuarie 1965 de stabilire a standardelor comune de calitate pentru usturoi (2), astfel cum a fost modificat ultima dată prin Regulamentul (CE) nr. 888/97 al Comisiei (3), a fost modificat de numeroase ori și nu mai este clar din punct de vedere juridic;
   întrucât normele respective ar trebui să fie elaborate din nou, iar Regulamentul nr. 10/65/CEE abrogat; întrucât, din motive de transparență pe piața internațională, ar trebui să fie luate în considerare standardele pentru usturoi recomandate de către Comisia Economică pentru Europa a Organizației Națiunilor Unite;
   întrucât, pentru facilitarea comerțul cu usturoi, standardele comunitare de prezentare a produsului trebuie să fie simplificate pentru a le face mai puțin restrictive decât standardele internaționale recomandate de Comisia Economică pentru Europa a Organizației Națiunilor Unite;
   întrucât aplicarea standardelor ar trebui să elimine produsele de calitate inferioară de pe piață, producția directă de usturoi să îndeplinească cererile consumatorului și să faciliteze comerțul bazat pe concurența loială, contribuind astfel la îmbunătățirea profitabilității;
   întrucât standardele sunt aplicabile la toate etapele de comercializare; întrucât transportul pe distanțe mari, depozitarea pe o anumită perioadă și manevrarea la care este supus produsul, poate avea ca rezultat deteriorări datorate dezvoltării biologice a produsului și perisabilității; întrucât trebuie să se țină seama de aceste deteriorări atunci când sunt aplicate standarde în etapele de comercializare următoare expedierii; întrucât, din moment ce produsele din categoria „Extra” trebuie să fie sortate și ambalate cu atenție, ar trebui să se țină seama numai de unele pierderi de prospețime și de turgescență;
   întrucât măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
   ADOPTĂ PREZENTUL REGULAMENT:
   Articolul 1
   (1)   Standardele de comercializare pentru usturoi, care intră sub incidența codului NC 0703 20 00 sunt stabilite în anexa la prezentul regulament.
   (2)   Standardele se aplică în toate etapele de comercializare, în conformitate cu condițiile prevăzute de Regulamentul (CE) nr. 2200/96.
   Cu toate acestea, în etapele următoare expedierii, produsul poate prezenta, în comparație cu standardele:
   
               —
            
            
               o ușoară pierdere de prospețime și turgescență;
            
         
               —
            
            
               o ușoară deteriorare, în cazul usturoiului din alte categorii decât „Extra”, datorată dezvoltării și perisabilității sale.
            
         Articolul 2
   Regulamentul nr. 10/65/CEE se abrogă.
   Articolul 3
   Prezentul regulament intră în vigoare de la 1 ianuarie 1998.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 1997.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO 19, 5.2.1965, p. 246/65.
   
      (3)  JO L 126, 17.5.1997, p. 11.
   ANEXĂ
   STANDARD PENTRU USTUROI
   I.   DEFINIȚIA PRODUSULUI
   Acest standard se aplică soiurilor de usturoi (cultivari) cultivate din Allium sativum L., pentru a fi livrate consumatorului în stare proaspătă (1), semiuscată (2) sau uscată (3), usturoiul verde cu frunze întregi și căței nedezvoltați și usturoiul destinat prelucrării industriale fiind exclus.
   II.   DISPOZIȚII PRIVIND CALITATEA
   Scopul standardului este de a defini cerințele de calitate ale usturoiului, după pregătire și ambalare.
   A.   Cerințe minime
   În toate categoriile, în conformitate cu dispozițiile speciale pentru fiecare categorie și a toleranțelor admise, bulbii trebuie să fie:
   
               —
            
            
               intacți; produsul afectat de putrezire sau deteriorare și care devine astfel impropriu consumului, este exclus;
            
         
               —
            
            
               practic fără dăunători;
            
         
               —
            
            
               practic fără deteriorări cauzate de dăunători;
            
         
               —
            
            
               curați, practic lipsiți de corpuri străine vizibile;
            
         
               —
            
            
               tari;
            
         
               —
            
            
               fără deteriorări cauzate de îngheț sau soare;
            
         
               —
            
            
               fără germeni externi vizibili;
            
         
               —
            
            
               fără umezeală externă anormală;
            
         
               —
            
            
               fără miros și/sau gust străin (4).
            
         Dezvoltarea și starea usturoiului trebuie să fie astfel încât să îi permită:
   
               —
            
            
               să reziste la transport și manevrare și
            
         
               —
            
            
               să sosească în condiții satisfăcătoare la locul de destinație.
            
         B.   Clasificare
   Usturoiul este clasificat în trei categorii, definite mai jos:
   (i)   Categoria „Extra”
   Usturoiul din acestă categorie trebuie să fie de calitate superioară. Acesta trebuie să prezinte caracteristicile soiului și/sau ale tipului comercial (5).
   Bulbii trebuie să fie:
   
               —
            
            
               intacți;
            
         
               —
            
            
               cu formă regulată;
            
         
               —
            
            
               curățați în mod adecvat.
            
         Aceștia trebuie să fie fără defecte, cu excepția unor pete superficiale, cu condiția ca acestea să nu afecteze aspectul general al produsului, calitatea, calitatea conservării și prezentarea în colet.
   Cățeii trebuie să fie compacți.
   Rădăcinile usturoiului uscat trebuie să fie tăiate la același nivel cu bulbul.
   (ii)   Categoria I
   Usturoiul din această categorie trebuie să fie de calitate bună. Trebuie să prezinte caracteristicile soiului și/sau ale tipului comercial (5).
   Bulbii trebuie să fie:
   
               —
            
            
               intacți;
            
         
               —
            
            
               cât se poate de uniformi ca formă.
            
         Cu toate acestea, pot fi permise următoarele defecte ușoare, cu condiția ca acestea să nu afecteze aspectul general al produsului, calitatea, calitatea conservării și prezentarea în colet:
   
               —
            
            
               zgârieturi ușoare pe partea exterioară a bulbului.
            
         Cățeii trebuie să fie rezonabil de compacți.
   (iii)   Categoria II
   Această categorie cuprinde usturoiul care nu se califică pentru includerea în categoriile superioare, dar îndeplinește cerințele minime specificate anterior.
   Pot fi permise următoarele defecte, cu condiția ca usturoiul să-și păstreze caracteristicile esențiale cu privire la calitate, calitatea conservării și prezentare:
   
               —
            
            
               zgârieturi în partea exterioară sau lipsa părților din membrana exterioară a bulbului;
            
         
               —
            
            
               leziuni închise;
            
         
               —
            
            
               contuzii ușoare;
            
         
               —
            
            
               formă neregulată;
            
         
               —
            
            
               cel mult trei căței lipsă.
            
         III.   DISPOZIȚII PRIVIND CALIBRAREA
   Calibrul este determinat de diametrul maxim al secțiunii ecuatoriale.
   
               (i)
            
            
               Diametrul minim este fixat la 45 mm pentru usturoiul clasificat în categoria „extra” și 30 mm pentru usturoiul clasificat în categoriile I și II;
            
         
               (ii)
            
            
               Pentru usturoiul care se prezintă desfăcut — cu tulpinile tăiate — sau în legături, diferența de diametru între cel mai mic și cel mai mare bulb din același colet nu poate depăși:
               
                           —
                        
                        
                           15 mm atunci când diametrul celui mai mic bulb este mai mic de 40 mm;
                        
                     
                           —
                        
                        
                           20 mm atunci când diametrul celui mai mic bulb este de 40 mm sau mai mare.
                        
                     
         IV.   DISPOZIȚII PRIVIND TOLERANȚELE
   Toleranțele cu privire la calitate și la calibru sunt permise în fiecare colet sau în fiecare lot, în cazul în care usturoiul este prezentat în vrac, pentru produsul care nu îndeplinește cerințele categoriei indicate.
   A.   Toleranțe de calitate
   (i)   Categoria „Extra”
   5 % din greutatea usturoiului care nu îndeplinește cerințele categoriei, dar corespunde celor din categoria I, sau, în mod excepțional, se încadrează în toleranțele acelei categorii.
   (ii)   Categoria I
   10 % din greutatea usturoiului care nu îndeplinește cerințele categoriei, dar corespunde celor din categoria II, sau, în mod excepțional, se încadrează în toleranțele acelei categorii. În limitele acestei toleranțe, cel mult 1 % din greutatea bulbilor poate avea căței cu germeni externi vizibili.
   (iii)   Categoria II
   10 % din greutatea usturoiului care nu îndeplinește nici cerințele categoriei și nici cerințele minime, cu excepția produsului afectat de putrezire sau deteriorat de îngheț sau soare, sau orice alte deteriorări care îl fac impropriu consumului.
   În plus, față de această toleranță, un maxim de 5 % din greutatea bulbilor poate avea căței cu germeni externi vizibili.
   B.   Toleranțe de calibru
   Pentru toate categoriile: 10 % din greutatea bulbilor care nu îndeplinesc cerințele privind calibrarea și calibrul indicat, dar se conformează calibrului superior și/sau inferior celui specificat. În limitele acestei toleranțe, cel mult 3 % din bulbi pot avea un diametru mai mic decât minimul specificat, dar nu mai mic de 25 mm.
   V.   DISPOZIȚII PRIVIND PREZENTAREA
   A.   Uniformitate
   Conținutul fiecărui colet sau lot de produs prezentat în vrac, trebuie să fie uniform și să conțină numai usturoi care are aceeași origine, este din același soi sau tip comercial, are aceeași calitate și același calibru (dacă este măsurat).
   Partea vizibilă a conținutului coletelor sau lotului de produse prezentate desfăcute, trebuie să fie reprezentativă pentru întregul conținut.
   B.   Ambalare
   Cu excepția usturoiului uscat prezentat pe funie, care poate fi transportat în vrac (încărcat direct într-un vehicul de transport), usturoiul trebuie să fie ambalat în așa fel încât produsul să fie protejat în mod corespunzător.
   Materialele folosite în interiorul coletului trebuie să fie noi, curate și de o calitate care să nu cauzeze deteriorări externe sau interne ale produsului.
   Folosirea materialelor, în special a hârtiei sau a timbrelor care indică specificațiile comerciale, este permisă cu condiția ca tipărirea sau etichetarea să fi fost făcute cu cerneală sau adeziv netoxice.
   C.   Prezentarea
   Usturoiul trebuie să fie prezentat după cum urmează:
   
               (i)
            
            
               desfăcut în colet, cu tulpini tăiate, lungimea tulpinii să nu depășească:
               
                           —
                        
                        
                           10 cm în cazul usturoiului proaspăt și semiuscat;
                        
                     
                           —
                        
                        
                           3 cm în cazul usturoiului uscat;
                        
                     
         
               (ii)
            
            
               în legături în funcție de:
               
                           —
                        
                        
                           numărul de bulbi;
                        
                     
                           —
                        
                        
                           greutatea netă.
                        
                     Tulpinile trebuie să fie tăiate la același nivel.
            
         
               (iii)
            
            
               numai în cazul usturoiului uscat și semiuscat, pe funie, în funcție de:
               
                           —
                        
                        
                           numărul de bulbi, existând cel puțin șase bulbi pe funie;
                        
                     
                           —
                        
                        
                           greutatea netă.
                        
                     
         În cazul prezentării în legături sau pe funie, fiecare colet trebuie să aibă caracteristici uniforme (număr de bulbi sau greutate netă).
   Indiferent de tipul prezentării, tulpinile trebuie să fie tăiate igienic, precum și rădăcinile, în cazul usturoiului uscat, clasificat în categoria „extra”.
   VI.   DISPOZIȚII PRIVIND MARCAREA
   Fiecare colet trebuie să conțină următoarele detalii, cu litere grupate pe aceeași parte, marcate citeț și de neșters și vizibile din exterior:
   Pentru usturoiul pe funie, transportat în vrac (încărcat direct într-un vehicul), detaliile trebuie să apară pe un document care însoțește bunurile și este etalat într-o poziție vizibilă în interiorul vehiculului de transport.
   A.   Identificarea
   Ambalatorul și/sau expeditorul: Numele și adresa sau codul de identificare emis oficial sau acceptat. Cu toate acestea, în cazul în care este utilizat un cod, referința „ambalator și/sau expeditor (sau abrevieri echivalente)” trebuie să fie indicate în strânsă legătură cu codul de identificare.
   B.   Natura produsului
   
               —
            
            
               „Usturoi proaspăt”, „Usturoi semiuscat” sau „Usturoi uscat”, în cazul în care conținutul nu este vizibil din exterior;
            
         
               —
            
            
               denumirea soiului sau a tipului comercial („Usturoi alb”, „Usturoi roz” etc.);
            
         
               —
            
            
               „afumat” unde este cazul.
            
         C.   Originea produsului
   Țara de origine și opțional, zona de producție sau denumirea națională, regională și locală.
   D.   Specificații comerciale
   
               —
            
            
               categoria;
            
         
               —
            
            
               calibrul (dacă este măsurat) exprimat în diametrul minim și maxim al bulbilor.
            
         E.   Marcajul oficial de control (opțional)
   
   
      (1)  „Usturoi proaspăt” înseamnă produs cu o tulpină „verde” și cu membrana exterioară a bulbului încă proaspătă.
   
      (2)  „Usturoi semiuscat” înseamnă produs cu tulpină și membrană exterioară a bulbului incomplet uscate.
   
      (3)  „Usturoi uscat” înseamnă produs în care tulpina, membrana exterioară a bulbului și membrana care înconjoară fiecare cățel sunt complet uscate.
   
      (4)  Această dispoziție nu exclude posibilitatea unui miros și/sau gust specific cauzat de afumare.
   
      (5)  Această dispoziție nu exclude posibilitatea rezultării unui colorit diferit cauzat de afumare.